إيثيريوم (ب نّݣليزية Ethereum، تّيكر ETH) پلاطفورم د لبلوكتشيين لامركزية ؤ ب مصدر محلول تختارعات ف 30 يوليوز 2015 من طرف ڤيطاليك بوتيرين، ݣاڤين وود، تشارلز هوسكينسون، أنطوني دي إيوريو، جوزيف لوبين ؤ دجيفري ويلكي. إيثيريوم مبازية علا طّيكنولوجيا د لپروڤ د لخدمة، كتستعمل ف تطبيقات ديال لكونطرات دّكية، ؤ تّطوير ديالها دّار ب سي++، پايثون، راست ؤ ݣو. إيثيريوم مطلوقة ب ترخيص د إم آي تي ؤ تّرخيص لعمومي صّغير د ݣنو ڤيرسيون 3.0 ؤ خدات لإلهام ديالها من بيتكوين. لبيع ؤ شّرا ديال هاد لعملة كيطرا ف سيتات بحال كوينبييز، إيطورو ؤ باينانس. سّمية ديال إيثيريوم جات من لأثير. ف 4 ماي 2021، دخلو لكريپطوعملات ب شكل رسمي ل وولستريت، فاش تزاد أنديكس خاص ديالهم ف لمؤشر ديال داو دجونز. هاد لانديكس فيه جّوج عملات لكبار لّي هوما بيتكوين ؤ إيثيريوم. كريپطوعملات خرين باقيين غادي يتزادو من بعد هاد لعام. لپلاطفورم ديال إثيريوم شي مرات كاتسما بلوكتشيين ڤيرسيون 2، حيت زادت صلاحية جديدة ف طّيكنولوجيا د لبلوكتشيين، ديالت لكونطرات دّكية، لي كاتسمح ب لبني ديال بلوكتشيينات خرين فوق من لبلوكتشيين ديال إثيريوم، علا ود ستيعمالات مختالفين، بما فيهوم كريپطوصولديات خرين.